beer
మద్యం ఉత్పత్తులకు జిఎస్‌టి మినహాయింపా?
ముంబయి, మే 29: మద్యం సంబంధిత ఉత్పత్తు లను ప్రస్తుతం వస్తుసేవల పన్ను నుంచి మినహా యించినట్లు కనిపిస్తోంది. మద్యంను జిఎస్‌టిపరిధి లోకి తీసుకురావాలంటే రాజ్యాం సగవరణ అవస రం కావడం వల్లనే ఇప్పటికి మినహాయింపు లభిం చిందని నిపుణుల అంచనా. అయితే ఈనిర్ణయం మద్యం ఆధారిత రంగంపై ప్రతికూల ప్రభావం చూపిస్తుందని వారంటున్నారు. గతంలో కొన్ని ట్రేడింగ్‌లలో మద్యం కంపెనీల స్టాక్స్‌ భారీగా నష్టపోతున్నాయి. నాలుగు సెషన్లలో ఐఎఫ్‌బి ఆగ్రో 6.4శాతం, గ్లోబల్‌ స్పిఇరిట్స్‌ ఐదుశాతం, రవికుమార్‌ డిస్టిలరీస్‌ ఐదు శాతం, యుబి ఐదుశాతం, మౌంట్‌ శివాలిక్‌ 2.5శాతం, విన్‌సమ్‌బ్రూవరీస్‌ 1.4శాతం క్షీణించాయి. పన్నులభారం అధికంగా ఉండే ఈ రంగంలోప్రత్యామ్నాయ విధానం కేంద్రం త్వరగా సూచించకపోతే ఈరంగం మరింత ప్రతికూలత చూపించవచ్చని ఎడెల్విసిస్‌ సెక్యూరిటీస్‌ విశ్లేషిస్తోంది. మరో పక్క జిఎస్‌టిలో పన్నుల విధానం ఇన్‌పుట్స్‌పై మరింత స్పష్టత రావాలి.
ప్రస్తుతం మద్యం ను జిఎస్‌టి నుంచి మినహాయించినా బీరు ధరలు మాత్రం పెరిగే అవకాశం ఉందని ఈ రంగం నిపుణులు చెపుతున్నారు. బీరు ఉత్పత్తి జిఎస్‌టి వెలుపల ఉన్నా ఉత్పత్తికి సంబంధించిన అన్ని అంశాలు జిఎస్‌టి పరిధిలోనే ఉన్నాయి. ఇది బీరు పెరుగుదలకు కారణం అవుతుందని యుబి ఎండి శేఖర్‌ రామ్మూర్తి వెల్లడించారు. తాము కార్య కలాపాలు నిర్వహించే అన్ని ప్రాంతాల్లోను జిఎస్‌ఇ రిజిస్ట్రేషన్స్‌ చేయించాం. ఉత్పత్తికి అవసరమైన అన్ని వస్తువులపైనా ఎక్సైజ్‌డ్యూటీ, సేల్స్‌ట్యాక్స్‌, వ్యాట్‌ అన్నీ కలిపి 12నుంచి 5శాతం వరకూ ఉన్నా యి. అయితే జిఎస్‌టి 18శాతంగా ఉండే అవకాశం ఉంది. అనేకముడి వస్తువులపై 3 నుంచి ఆరుశాతం వరకూ పన్ను పెరుగుతున్నదని ఈ రంగం అంచ నా. తయారీ ధర పెరగడంతో ఉత్పత్తి దారులు ఈ అదనపుధర వినియోగదారుల నుంచే వసూలు చేస్తారు. ఇక సెకండ్‌హ్యాండ్‌ బాటిల్స్‌ను ప్రస్తుతం మద్యం తయారీ పరిశ్రమ వినియోగిస్తోంది. ప్రస్తు త పన్ను ంఒధానంలో సెకండ్‌ హ్యాండ్‌ బాటిల్స్‌పై ఎక్సైజ్‌ సుంకం లేదు. ఫ్యాక్టరీగేట్‌ నుంచి బయట కు రావు. రెండు, మూడు, నాలుగు, ఐదు ఇలా ఎన్నిసార్లు ఉపయోగించినా స్థానిక అమ్మకం పన్ను తప్ప వేరే పన్నుభారం ఉండదు. ఇపుడు జిఎస్‌టి మండలి వీటిపై ఏనిర్ణయం తీసుకుంటుందన్న అంశంపై స్పష్టతకోసం పరిశ్రమ ఎదురుచూస్తోంది. ఈ అంశంపై కేంద్రం విశాల దృక్ప థంతో వ్యవహరిస్తుందని సెకండ్‌ హ్యాండ్‌ బాటిల్స్‌ వాడకం కేవలం మద్యం రంగానికి మాత్రమే పరిమి తంకాదని, యూజ్డ్‌ గూడ్స్‌ ఉపయో గించే అనేక ఇతర పరిశ్రమలకు కూడా ప్రభావం ఉంటుందని నిపు ణుల అంచనా. జిఎస్‌టి పరిధిలో సెకండ్‌హ్యాండ్‌ బాటిల్స్‌పై కూడా పూర్తి పన్ను విధించాలని జిఎస్‌టి మండలి నిర్ణయిస్తే ప్రస్తుతం 5-6 శాతంగా ఉన్న పన్ను 12-18శాతం పెరిగే అవకాశం ఉంటుంది. ఇక ఈ రంగంపై ప్రభావం చూపించే మరో అంశం రవాణా ఛార్జీలు. ప్రస్తుతం రవాణాపై 15శాతం సేవాపన్ను చెల్లించాల్సి ఉంది. జిఎస్‌టి అమలు తర్వాత ఇది 18శాతానికి పెరుగుతుంది. కంపెనీపై దీని ద్వారా 100 నుంచి 160 కోట్ల రూపాయల వరకూ ప్రభావం పడు తుందని బ్రూవరీస్‌ కంపెనీలు పేర్కొంటున్నాయి.